ОБЯВЛЕНИЕ ЗА ПОДБОР

За служители в Защитено жилище

Гр. Пловдив, ж.кТракия

Община Пловдив кани потенциални кандидати за следните позиции : **1** **Социален работник; 4 Сътрудника социални дейности; 1 Психолог; 1 Хигиенист;** по проект „Продължаваща подкрепа за деинституционализация на децата и младежите в община Пловдив”. Проектът се реализира по Оперативна програма „Развитие на човешките ресурси” 2014-2020 г., приоритетна ос „Намаляване на бедността и насърчаване на социалното включване”, процедура „Продължаваща подкрепа за деинституционализацията на децата и младежите в Община Пловдив.

***Цели на проекта:***

Целта на проекта е да продължи подкрепата на процеса на деинституционализация на грижата за децата и младежите чрез обезпечаване разкриването на седем нови социални услуги в общността - четири услуги от резидентен тип и три консултативни услуги. Новите социални услуги гарантират правото на децата и младежите на семейна среда, както и равен достъп до качествена грижа и услуги.

**I.Кандидатите следва да отговарят на следните изисквания:**

1. **Основни изисквания за позиция Социален работник**

• Да имат висше образование. Бакалавърска или магистърска степен в сферата на социалната дейност или подобна специалност в областта на общественото развитие или еквивалентна комбинация от образование и опит Професионална квалификация- Социален работник

**Ще се счита за предимство:**

•Да имат практически опит в работа с уязвими лица или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;

•Да имат професионален опит в областта на социалните, здравните или образователните дейности;

•Да познават нормативната уредба в областта на закрилата на детето, социалните услуги за деца и семейства;

•Да познават спецификата на социалната работа с различни уязвими групи, както и да бъдат мотивирани да работят с тях.

**Профил на длъжността**

• Социалният работник на ЦНСТЛУИ е отговорен за цялостната организация и качественото провеждане на социалната дейност.

• Социалният работник извършва социална дейност в помощ и подкрепа на потребителите на Центъра. Подпомага решаването на различни случаи, консултира колеги от екипа, извършва всякаква допълнителна дейност по тематиката, която е нужна на екипа за протичане безпроблемно дейността на Центъра.

• Социалният работник оказва подкрепа и грижа на лицата, осъществява връзките със системата от услуги в общността и поддържането на добри партньорски отношения с местни институции и други, установяване и поддържане на връзка със семейства и близки;

По подпомага изготвянето на документи за отчитане дейностите на ЦНСТЛУИ, съгласно изискванията на Общинската администрация, свързани с конкретната тематика и дейностите, в които има участие, а когато е необходимо и в други дейности на Центъра;

• Извършва и други дейности, свързани с характера на дейността на ЦНСТПЛД, когато е нужно.

**Размер на основната месечна заплата : 1200 лв.**

**2. Основни изисквания за позиция Сътрудник социални дейности**

**•** да имат средно или висше образование - завършена образователна степен специалист, бакалавър или магистър;

• да притежават компютърна грамотност.

**Ще се счита за предимство:**

• да имат практически опит в работа с уязвими лица или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;

• с предимство са кандидатите завършили професионално направление социални дейности, социална педагогика, здравно-социален мениджмънт или педагогическа правоспособност;

• да имат професионален опит в областта на социалните, здравните или образователните дейности;

• да познават нормативната уредба в областта на закрилата на детето, социалните услуги за деца и семейства;

• да познават спецификата на социалната работа с различни уязвими групи, както и да бъдат мотивирани да работят с тях.

**Профил на длъжността:**

• Подпомагане Ръководителя при разработване на необходимите документи във връзка с функционирането на социалната услуга;

• Създаване и поддържане на база данни, относно потребителите по отделните дейности, в които участват;

• Изготвя оценка на потребностите и индивидуален план за работа на всеки потребител по проекта;

• Участва в изготвянето на методика за предоставяне на услугата и други приложими;

• Проучване и анализ на индивидуалните потребности на лицата от целевите групи, мотивиране за включване и насочване към подходящите за тях дейности от услугата за ранна интервенция, включително и чрез работа на терен и посещения в домовете им;

• Координация на разработването и съгласуването на индивидуалните планове за работа с децата и семействата;

• Координация на събирането на информация за процесите, свързани с наблюдение и оценка на услугата, както и анализирането й;

• Провеждане на наблюдения, анкети, разговори и беседи за проучване на психологическия микроклимат, интересите, потребностите и мотивацията на потребителите;

• Създаване и поддържане на индивидуално досие за всеки потребител, включени в услугата и създаване и поддържане на база данни относно всички потребители по отделните дейности и предоставените им услуги;

**Срок на договора и работно време:** С одобрения кандидат ще бъде сключен срочен трудов договор до 30.06.2023 г. с изпитателен срок. Работно време на смени – дневна/нощна– 12 часа.

**Размер на основната месечна заплата : 1200 лв.**

**3.** **Основни изисквания за позиция Психолог**

• да имат висше образование - завършена образователна степен бакалавър или магистър Психология;

• да притежават компютърна грамотност.

**Ще се счита за предимство:**

да имат практически опит в работа с уязвими лица или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;

• да имат професионален опит в областта на социалните, здравните или образователните дейности;

• да познават нормативната уредба в областта на закрилата на детето, социалните услуги за деца и семейства;

• да познават спецификата на социалната работа с различни уязвими групи, както и да бъдат мотивирани да работят с тях.

**Профил на длъжността:**

• Разработване на програми и обучителни материали за провеждане на групова работа с потребителите с цел тяхната реинтеграция и социално включване в гражданското общество;

• Провеждане на групова и индивидуална консултация и подкрепа на настанените младежи за усвояване на умения за самостоятелен начин на живот в среда, близка до семейната;

• Изготвяне на графиците за провеждане на групова и индивидуална работа в услугата за подкрепа на младежите за лична изява и интереси, както и за тяхното професионално ориентиране;

• Води необходимата документация и отчетност;

**Срок на договора и работно време**: С одобрения кандидат ще бъде сключен срочен трудов договор до 30.06.2023 г. с изпитателен срок. Работно време – 8 часа дневно.

**Размер на основната месечна заплата** **: 1200 лв.**

**4. Основни изисквания за позиция Хигиенист**

• да имат средно образование - завършена образователна степен основно или средно общо образование;

**Ще се счита за предимство:**

да имат практически опит в работа в други учреждения

**Профил на длъжността:**

• метат или почистват с прахосмукачка, мият и лъскат подове, мебели и други предмети в сградата.

• оправят леглата, почистват тоалетните, дезинфекцират, сменят кърпи, сапун и подобни артикули;

• събират и пренасят отпадъците до контейнерите за отпадъци .

**Срок на договора и работно време**: С одобрения кандидат ще бъде сключен срочен трудов договор до30.06.2023г. с изпитателен срок. Работно време – 8 часа дневно.

**Размер на основната месечна заплата** **: 780 лв.**

**II. Документи за кандидатстване:**

Заинтересованите кандидати следва да представят следните документи:

- заявление (по приложения образец);

- автобиография, с подробно описание на изискуемите квалификация и опит.

**III.Срок и начин за подаване на документи :**

Документите могат да се подават в деловодството на община Пловдив на адрес: ул.Димитър Цончев“ № 1, всеки работен ден (понеделник – петък) от 9.00 до 17.00 часа в рамките на срока, определен в обявлението. Кандидати, подали документи след изтичане на срока, няма да бъдат допуснати до участие.

**IV**. **Етапи на подбора:**

**Етап 1.** Преглед на кандидатурите по документи. Селектиране на кандидатите, отговарящи на критериите за образование и професионален опит

**Етап 2.** Провеждане на събеседване с допуснатите кандидати. Чрез структурираното интервю се проверяват мотивацията, деловите качества и личностовите качества.

**Етап 3.** Класиране на кандидатите и обявяване на резултатите.